stanford-oval/wikipedia huggingface dataset:
Syke (2. tuotantokausi)

Suomalaisen sairaalan traumaosastolle sijoittuvan Syke-draamasarjan toinen tuotantokausi esitettiin heti ensimmäisen päätyttyä tammikuusta 2015 alkaen. Kauden viisi ensimmäistä jaksoa julkaistiin Yle Areenassa 4. tammikuuta 2015 ennakkoon katsottaviksi. Toisen kauden viisi viimeistä jaksoa julkaistiin Yle Areenassa 8. helmikuuta 2015.
Toisen kauden ohjasi Aleksi Mäkelä. Kauden pääsikirjoittajana jatkoi sarjan luoja Petja Peltomaa ja jaksokäsikirjoittajina toimivat Terhi Arola, Jari Rantala ja Outi Keskevaari.
Toinen tuotantokausi julkaistiin DVD:llä 27. huhtikuuta 2015.
Jaksot

| Jakso | Nimi | Ensiesitys | Katsojaluvut1 | Ikäraja / Sisältörajoitukset   |
| --- | --- | --- | --- | --- |
| 1 | Mysteeri | 7. tammikuuta 2015 | 551 000  |  /  |
| 2 | Opaskoira | 14. tammikuuta 2015 | 470 000  |  /  |
| 3 | Sormi suussa | 21. tammikuuta 2015 | 475 000  |  /  |
| 4 | Särkynyt sydän | 28. tammikuuta 2015 | 480 000  |  /  |
| 5 | Joutsenlaulu | 4. helmikuuta 2015 | 451 000  |  /  |
| 6 | Viimeinen niitti | 11. helmikuuta 2015 | 463 000  |  /  |
| 7 | Löytölapsi | 18. helmikuuta 2015 | 431 000  |  /  |
| 8 | Pieni potilas | 25. helmikuuta 2015 | 470 000  |  /  |
| 9 | Lumetta | 4. maaliskuuta 2015 | 378 000  |  /  |
| 10 | Joulumaa | 11. maaliskuuta 2015 | 464 000  |  /  |
1 Keskikatsojamäärä ensiesityspäivänä televisiossa
Aiheesta muualla

Syke Yle Areenassa
Toinen tuotantokausi IMDb:ssä (englanniksi)
| --- | --- |
Tuotantokaudet:   1. tuotantokausi  2. tuotantokausi  3. tuotantokausi  4. tuotantokausi  5. tuotantokausi  6. tuotantokausi  7. tuotantokausi  8. tuotantokausi  9. tuotantokausi  10. tuotantokausi  11. tuotantokausi  12. tuotantokausi  13. tuotantokausi  14. tuotantokausi  15. tuotantokausi  16. tuotantokausi 
Pääosissa:   Lena Meriläinen  Iina Kuustonen  Tiina Lymi  Leena Pöysti  Antti Luusuaniemi  Lauri Tilkanen  Jarkko Niemi  Matti Ristinen  Jaana Pesonen  Elena Spirina  Carl-Kristian Rundman  Mari Perankoski  Krista Putkonen-Örn  Niina Koponen  Juha-Tapio Arola  Lotta Kaihua  Amelie Blauberg  Senna Vodzogbe  Janne Saarinen  Marius Valtanen  Valtteri Lehtinen  Sebastian Rejman  Jenni Banerjee  Sanna Stellan  Iida-Maria Heinonen  Nicke Lignell  Akseli Kouki  Helmi-Leena Nummela  Janni Hussi  Mikko Nousiainen 
Esityskanavat:   Yle TV2  Yle Areena  Nelonen  Liv  Ruutu / Ruutu+ 
Elokuvat:   Hätätila  Särkynyt sydän
Monimutkainen järjestelmä

Monimutkainen järjestelmä tai kompleksinen järjestelmä on sellainen systeemi eli järjestelmä, jonka käyttäytymistä tai toimintaa ei voi palauttaa järjestelmän osiin. Monimutkaisen järjestelmän kokonaisuus on enemmän tai jotain muuta kuin varsinaisesti sen osien summa. Monimutkaiset järjestelmät ovat varsin dynaamisia, ja siksi pienetkin häiriöt ja muutokset voivat muuttaa koko järjestelmää.
Tiedekirjallisuudessa puhutaan aina systeemistä, eikä järjestelmästä. Sanana järjestelmä sopii paremmin kertomaan rajattua ja tunnettua mekanismia, kun taas systeemi on abstrakti kokonaisuus.
Synti joka houkuttelee

| Synti joka houkuttelee> Mantrap |
| --- | --- |

Ohjaaja:  Victor Fleming
Käsikirjoittaja:  Ethel Doherty Adelaide Heilbron Välitekstit: George Marion Jr.
Perustuu:  Sinclair Lewisin romaaniin Mantrap
Tuottaja:  B. P. Schulberg Hector Turnbull
Kuvaaja:  James Wong Howe
Pääosat:  Clara Bow Percy Marmont Ernest Torrence Ford Sterling Eugene Pallette
Valmistustiedot
Valmistusmaa:   Yhdysvallat
Tuotantoyhtiö:  Famous Players-Lasky (Paramount Pictures)
Levittäjä:  Paramount Pictures
Ensi-ilta:   18. heinäkuuta 1926  31. lokakuuta 1927
Kesto:  86 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Synti joka houkuttelee (myös Synti, joka viettelee; engl. Mantrap) on vuonna 1926 ensi-iltansa saanut Victor Flemingin ohjaama mykkäkomedia, jonka pääosissa ovat Clara Bow, Percy Marmont, Ernest Torrence, Ford Sterling ja Eugene Pallette. Synti joka houkuttelee kertoo nuoresta manikyrististä, joka elää vanhemman aviomiehensä kanssa kanadalaisessa pikkukylässä. Manikyristi ihastuu kuuluisaan nuoreen varakkaaseen lakimieheen, joka on tullut kylään lomailemaan.
Synti joka houkuttelee perustuu Sinclair Lewisin romaaniin Mantrap (1926), jonka pohjalta Ethel Doherty ja Adelaide Heilbron laativat käsikirjoituksen. George Marion Jr. laati välitekstit elokuvaan. Elokuvan tuotti B. P. Schulberg ja Hector Turnbull Famous Players-Laskylle, joka myös jakeli elokuvan. Elokuvan kuvaukset olivat alkaneet 7. huhtikuuta vuonna 1926 ja päättyneet 12. toukokuuta. Synti joka houkuttelee kuvattiin Kalifornian San Bernardino National Forestissa.
Synti joka houkuttelee sai ensi-iltansa Yhdysvalloissa 18. heinäkuuta vuonna 1926 New Yorkissa. Maanlaajuinen ensi-ilta oli 24. heinäkuuta. Suomessa elokuva julkaistiin 31. lokakuuta vuonna 1927. Clara Bow sai ylistävät arvostelut kriitikoilta. Synti joka houkuttelee -elokuvaa säilytetään Yhdysvaltain kongressin kirjaston elokuva-arkistossa. Elokuvasta on säilynyt useita kopioita, joita säilytetään yksityisissä kokoelmissa.
Näyttelijät

| 0 | 1 | 2 |
| --- | --- | --- |
|  Clara Bow  | … |  Alverna   |
|  Ernest Torrence  | … |  Joe Easter   |
|  Ford Sterling  | … |  Character   |
|  Percy Marmont  | … |  Ralph Prescott   |
|  Eugene Pallette  | … |  E. Wesson Woodbury   |
|  Tom Kennedy  | … |  Curly Evans   |
|  Josephine Crowell  | … |  Rouva McGavity   |
|  William Orlamond  | … |  Herra McGavity   |
|  Charles Stevens  | … |  Lawrence Jackfish   |
|  Miss DuPont  | … |  Rouva Barker   |
Aiheesta muualla

Synti joka houkuttelee Internet Movie Databasessa (englanniksi)
Synti joka houkuttelee Elonet.
Synti joka houkuttelee AllMoviessa. (englanniksi)
Synti joka houkuttelee SilentErassa (englanniksi)
Starburst

Starburst-makeisia.
Starburst (aikaisemmalta nimeltään Opal Fruits) on neliön muotoinen, hedelmänmakuinen pehmeä makeinen jota valmistaa Mars-yhtiön omistama Wrigley. Starburstista on saatavilla useita eri makuja, kuten Tropical, Sour, FaveREDs, Watermelon, Very Berry, Superfruit, Summer Blast ja Original. Alkuperäisiin makuihin kuuluu mansikka, sitruuna, appelsiini ja kirsikka (alun perin limetti). Brittiläiset alkuperäiset maut kuitenkin ovat mustaherukka, sitruuna-limetti, appelsiini ja mansikka. Trooppisiin makuihin kuuluu mansikka-banaani, ananas, mango-meloni, kirsikka ja kiivi.
Historia

Mars-yhtiön Peter Phillips (sen aikaiselta nimeltään Peter Pfeffer) keksi tuotteen Isossa-Britanniassa vuonna 1960 nimellä Opal Fruits, voittaen kilpailun josta sai palkinnoksi £5. Neljä alkuperäistä makua olivat mansikka, sitruuna, appelsiini ja limetti. Opal Fruits -makeiset saapuivat Yhdysvaltoihin vuonna 1967 nimellä M&M's Fruit Chewies ja myöhemmin 1960-luvun lopulla nimellä Starburst. Vaikka nimen tausta ei olekaan täysin selvä, sen oli varmaankin tarkoitus kuvailla makeisen puraisusta syntyvää maun tulvaa, ja kiinnittää huomiota sillä aikaa käynnissä olevan avaruuskilvan vuoksi. Alun perin Starburstilla oli samat maut kuin Opal Fruitsilla. Sen ensimmäinen variaatio "Sunshine Flavors" julkaistiin myöhemmin uudestaan nimellä "Tropical Opal Fruits". Euroopassa sitruuna- ja limetti-maut yhdistettiin "sitruuna-limetti"-mauksi jotta saataisiin tilaa mustaherukan maulle.
Nimestä "Opal Fruits" luovuttiin Isossa-Britanniassa ja myöhemmin Irlannissa vuonna 1998 jotta tuotteen nimi voitaisiin standardisoida maailmanlaajuisesti. Vuonna 2008 supermarkettiketju Asda elvytti alkuperäisen Opal Fruits -nimen Isossa-Britanniassa 12 viikon ajaksi alkaen 10. toukokuuta 2008. 6. lokakuuta 2008 Mars osti Wrigleyn ja siirsi muut kuin suklaatuotteensa, kuten Starburstin, Wrigley-nimelle. Alkuperäiset maut nimettiin nimellä "Original Fruits" ja Starburstia on nyt saatavilla useina eri kokoelmina: FaveREDs, Limited Edition Retro Fruits, Tropical, Baja California, Sour, Strawberry Mix, Berries and Creme, Very Berry ja Fruity Slushies. Alkuperäisiin makuihin kuuluu mansikkalimonadi, mansikka-banaani, sininen vadelma, sininen vadelma -rush, kirsikka-splash, sitrus-slush, kiivi, banaani, luumu, passionhedelmä, mango, mustikka, karhunvatukka, vadelma, meloni, vesimeloni, trooppinen punch, vihreä omena, appelsiini-kerma, marjasekoitus ja kerma, persikka ja kerma, sekä mansikka ja kerma. Euroopassa ja Yhdysvalloissa on saatavilla myös "hapan"-sekoitus johon kuuluu omena, kirsikka, ananas ja vadelma, kuten myös mansikkasekoitus.
Isossa-Britanniassa Starburst on vegaaninen, ja sen pakkauksessa ja webbisivulla lukee selvästi "soveltuu kasvissyöjille", eikä se sisällä keinotekoisia väri- tai makuaineita. Yhdysvalloissa Starburst sisältää gelatiinia eikä siten sovellu kasvissyöjille.
Limetin makuinen Starbust tuli takaisin vuonna 2007 rajoitettuna "retro"-eränä "Baja"-pakkauksessa, ja Britanniassa tuotiin markkinoille Starbust Choozers -versio. Näissä vinoneliön muotoisissa makeisissa on nestemäinen hedelmämehun makuinen keskus ja niitä markkinoidaan lauseella "The chews that ooze". Jokaisessa paketissa on kolme makua: appelsiini ja mango, vadelma ja mansikka sekä ananas ja appelsiini.
Elokuussa 2016 Starburst otti käyttöön mainoslauseen "Unexplainably Juicy".
Maaliskuussa 2020 Opal Fruits -nimi otettiin uudelleen käyttöön rajoitetuksi ajaksi Isossa-Britanniassa 152 gramman painoiselle pussille Poundland and Dealz -kaupoissa.
Markkinointi

1970-luvulla Opal Fruits -makeisia markkinoitiin Isossa-Britanniassa mainoslauseella "Opal Fruits - made to make your mouth water!" (jonka keksi Murray Walker). Koko mainoslaulu kuului "Opal Fruits - made to make your mouth water / Fresh with the tang of citrus / Four refreshing fruit flavours / Orangle, lemon, strawberry, lime / Opal Fruits - made to make your mouth water!"
Starburstia on myyty useilla eri tavoilla, mukaan lukien elokuvaan Pirates of the Caribbean: Kuolleen miehen kirstu liittyvä mainoskampanja jossa maut kiivi-banaani ja trooppinen punch korvattiin maulla Royal Berry Punch.
Vuonna 2007, mainoksesta Starburstin maulle Berries ja Creme tuli viraalinen. Mainoksessa, joka tunnetaan nimellä "Berries and Creme" tai "The Little Lad Dance", esiintyy Jack Ferver pukeutuneena viktoriaaniseen asuun ilmaisten olevansa innostunut makeisten mausta esittäen spontaanin laulu- ja tanssirutiinin. Mainos sai kiitosta Advertising Age:lta. Adweek:in haastattelussa Ferver kertoi että mainoksen kuvaaminen kesti yli 12 tuntia ja että hänen täytyi pitää koko asua yllään 27 Celsius-asteen lämmössä.
Muut maut

Starburstia on saatavissa myös makeana maissina, tikkareina, purukumina, makeistankoina, hyytelökarkkeina, huulikiiltona (Lip Smackersin kumppanuudella) ja jugurttina (Yoplaitin vuoden 2019 makuna).[lähde? ]
Aiheesta muualla

Kotisivu
Brittiläinen rajoitettu "Opal Fruits" -erä.
Muodoslompolo

| Muodoslompolo |
| --- | --- |
 Muodoslompolon kirkko.
 Muodoslompolo
 Koordinaatit: 67°56′41″N, 23°25′23″E 
Valtio:   Ruotsi
Lääni:  Norrbottenin lääni
Maakunta:  Norrbotten
Kunta:  Pajalan kunta
Pinta-ala:  
 – Maa:  0,34 km²
Väkiluku:  63
 – Väestötiheys:  179,4 as./km²
 Tilastotiedot koskevat pientaajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Muodoslompolo on 61 asukkaan (v. 2010) pientaajama (ruots. småort) Ruotsin Lapissa, Pajalan kunnassa. Muodoslompolo sijaitsee noin 110 kilometriä Pajalan kuntakeskuksesta pohjoiseen Muonion korkeudella, noin 15 kilometrin päässä Muonion kirkonkylältä ja Muonionjokea ylittävästä sillasta.
Muodoslompolon kirkko on rakennettu vuonna 1925, jolloin se siirrettiin Muonionalustasta. Muodoslompolon kirkko toimi Muonionalustan seurakunnan kirkkona vuoteen 2005 asti, jolloin seurakunta yhdistettiin Pajalan seurakuntaan. Nykyään kirkko on yksi Pajalan seurakunnan seitsemästä kirkosta. Pajalan kirkon takana on Muodoslompolon nykyinen hautausmaa. Muita hautausmaita Muodoslompolon alueella ovat Muonionalustan vanha hautausmaa ja Akamellan hautausmaa.
Vuoden 2006 joulukuussa Muodoslompolon kyläläiset avasivat itse ylläpitämänsä kaupan aiemman kaupan lopetettua toimintansa. Kaupan yhteydessä on kirjalainaamo, kahvila ja bensa-asema. Vuonna 2007 Muodoslompolo valittiin Pajalan vuoden kyläksi.
Aiheesta muualla

Muodoslompolon kotisivut (Arkistoitu – Internet Archive) (ruotsiksi)
Toiset Muodoslompolon sivut (Arkistoitu – Internet Archive) (ruotsiksi)
Steve Reich: WTC 9/11, Mallet Quartet, Dance Patterns

| Steve Reich: WTC 9/11, Mallet Quartet, Dance Patterns Kronos Quartet, Mallet Quartet, Dance Patterns |
| --- | --- | --- |

Studioalbumin tiedot
 Äänitetty : 2004–2011
 Julkaistu: 20. syyskuuta 2011
 Tuottaja(t): Judith Sherman
 Tyylilaji: taidemusiikki
 Kesto: 36.41
 Levy-yhtiö: Nonesuch (528236-2)
Kronos Quartetin muut julkaisut
| Uniko 2011 | Steve Reich: WTC 9/11, Mallet Quartet, Dance Patterns 2011 | Music of Vladimir Martynov 2011 |
Steve Reich: WTC 9/11, Mallet Quartet, Dance Patterns on yhdysvaltalaisen jousikvartetti Kronos Quartetin, Mallet Quartetin ja Dance Patternsin albumi ja DVD, joka julkaistiin vuonna 2011 levymerkillä Nonesuch. DVD sisältää Mallet Quartetin esityksen.
Kappaleet

Kaikki sävellykset Steve Reich.
9/11 – 3.39
2010 – 7.27
WTC – 4.36
Fast – 6.47
Slow – 3.10
Fast – 4.33
Dance Patterns – 6.10
Kokoonpano

Kronos Quartet (1–3)
Mallet Quartet (4–6)
Dance Patterns (7)
Arvostelut

AllMusic:
Aiheesta muualla

Steve Reich: WTC 9/11, Mallet Quartet, Dance Patterns discogs.com -sivustolla
Miles Copeland

Miles Axe Copeland III (s. 2. toukokuuta 1944 Lontoo) on yhdysvaltalainen musiikkialan vaikuttaja. Hän tuli tunnetuksi I.R.S. Records -levy-yhtiön perustajana. Miles Copelandin veli, Stewart Copeland oli The Police -yhtyeen rumpali ja toisellä veljellä Ianilla oli ohjelmatoimisto (FBI - Frontier Booking International).
I.R.S. Recordsissa Miles Copelandin merkittävimmät kiinnitykset olivat R.E.M. ja The Go-Go's. Copeland on toiminut myös muun muassa Stingin ja Squeezen managerina.
Strasbourg IG

| Strasbourg Illkirch-Graffenstaden Basket |
| --- | --- |

Liiga:  LNB Pro A
Perustettu:  1929
Areena:  Rhénus Sport
Kotipaikka:  Strasbourg, Ranska
Värit:  valkoinen ja punainen
Päävalmentaja:   Lassi Tuovi
Mestaruudet:   1× Ranskan mestaruus  1× Ranskan cup 
Kotisivu:  sigstrasbourg.fr
Strasbourg Illkirch-Graffenstaden Basket (lyh. SIG, Strasbourg IG tai Strasbourg) on ranskalainen koripalloseura Strasbourgin kaupungista.
Strasbourg voitti Ranskan mestaruuden vuonna 2005 ja Ranskan cup-mestaruuden vuonna 2015. Seura on esiintynyt useasti eurooppalaisissa seurakilpailuissa. Vuonna 2016 joukkue selviytyi EuroCupin loppuotteluihin, joissa se hävisi Galatasaraylle. Kesäkuussa 2016 Vincent Collet siirtyi pois joukkueen päävalmentajan paikalta, ja hänen tilalleen siirtyi suomalainen Henrik Dettmann. Tammikuusta 2020 alkaen päävalmentajana on toiminut seuran aiempi apuvalmentaja Lassi Tuovi.
Seurassa pelanneita

| --- | --- |
  Alexis Ajinça   Antoine Diot   Paul Lacombe   Frank Ntilikina   Axel Toupane   Ali Traoré :  / Crawford Palmer  / Erik Murphy   Bonzie Colson
Aiheesta muualla

Wikimedia Commonsissa on kuvia tai muita tiedostoja aiheesta .
Joukkue eurobasket.com-sivustolla (englanniksi)
Seuran verkkosivut (ranskaksi)
Széchenyi fürdőn metroasema

Széchenyi fürdő on Budapestin metron linjan 1 asema Pestin puolella Unkarin pääkaupungissa Budapestissa. Asema sijaitsee Budapestin Kaupunginpuistossa Széchenyin kylpylän yhteydessä. Asema on avattu vuonna 1896 maanpäällisenä asemana, joka korvattiin vuonna 1973 nykyisellä maanalaisella asemalla.
Suzanne Androuin

Suzanne Androuin (16. maaliskuuta 1757 Saint-Lambert-du-Lattay, Maine-et-Loire, Ranska – 1. helmikuuta 1794 Avrillé, Maine-et-Loire, Ranska) oli ranskalainen maallikko ja yksi Ranskan vallankumouksen Anjoun marttyyreistä. Paavi Johannes Paavali II julisti hänet autuaaksi 9. kesäkuuta 1983 ja pyhimykseksi 19. helmikuuta 1984, ja hänen muistopäiväänsä vietetään 2. tammikuuta Anjoun marttyyrinä sekä 1. helmikuuta.
Suzanne Balogh

| Mitalit> Maa:   Australia.Naisten ammunta. Olympialaiset  | Mitalit> Maa:   Australia.Naisten ammunta. Olympialaiset  | Mitalit> Maa:   Australia.Naisten ammunta. Olympialaiset  | Maa:   Australia> Naisten ammunta. |
| --- | --- | --- | --- |
|  Kultaa | Ateena 2004 | Trap |  |
| MM-kilpailut  | MM-kilpailut  | MM-kilpailut  |  |
|  Pronssia | Kairo 2001 | Trap, joukkue |  |
Suzanne Balogh (s. 8. toukokuuta 1973 Queanbeyan) australialainen haulikkoampuja ja olympiavoittaja.
Suzanne Balogh on saavuttanut trapissa olympialaisissa kultaa Ateenassa 2004 ja MM-kilpailuissa joukkuepronssia Kairossa 2001.
Synthetic Generation

| Synthetic Generation Deathstars |
| --- | --- | --- |

Studioalbumin tiedot
 Julkaistu: 2002 (Ruotsi) 10. marraskuuta 2003
 Tyylilaji: industrial metal
 Kesto: 41.12
 Levy-yhtiö: LED Recordings Nuclear Blast (2003)
Muut kannet
 Vuoden 2003 painos
Deathstarsin muut julkaisut
|   | Synthetic Generation 2002 | Termination Bliss 2006 |
Singlet albumilta Synthetic Generation
 ”Synthetic Generation” Julkaistu: 2001  ”Syndrome” Julkaistu: 2002
Synthetic Generation on Deathstarsin esikoisalbumi, joka julkaistiin Ruotsissa vuonna 2002. Marraskuussa 2003 Nuclear Blast julkaisi albumista uusintapainoksen.
Kappaleet

Semi-Automatic – 4.17
Synthetic Generation – 3.28
New Dead Nation – 3.39
Syndrome – 3.10
Modern Death – 3.57
Little Angel – 4.11
The Revolution Exodus – 4.00
Damn Me – 3.33
The Rape of Virtue – 3.54
Genocide – 3.39
No Light to Shun – 3.24
Kokoonpano

Whiplasher Bernadotte – laulu
Beast X Electric – kitara
Skinny Disco – bassokitara
Bone W Machine – rummut
Johanna Beckström – taustalaulu
Arvostelut

Imperiumi: 6½/10
Soundi:
Suurkäräjät

| Suurkäräjät Stortinget |
| --- | --- |
 
Tyyppi
Tyyppi:  yksikamarinen
Johto
Puhemies:  Masud Gharahkhani (Ap) 25. marraskuuta 2021 alkaen
Kokoonpano
Edustajia:  169
 
Puolueet:  Hallitus (76)      Työväenpuolue (48)       Keskustapuolue (28) Oppositio (93)      Høyre (36)       Edistyspuolue (21)       SV (13)       Punaiset (8)       Liberaalipuolue (8)       Ympäristöpuolue (3)       KrF (3)       Potilaskeskeisyys (1)
Vaalit
Viimeisimmät vaalit:  13. syyskuuta 2021
Kokouspaikka
 Parlamenttirakennus Oslossa
Kotisivut
 https://www.stortinget.no/
Suurkäräjät (norj. Stortinget) on Norjan kansanedustuslaitos. Suurkäräjät perustettiin vuonna 1814, ja se on ollut Norjan ylin poliittinen elin vuodesta 1884.
Suurkäräjät käyttää lainsäädäntö- ja budjettivaltaa. Suurkäräjien tehtäviin kuuluu lakien hyväksyminen, määrärahojen myöntäminen ja maan hallituksen toiminnan valvominen. Suurkäräjien jäsenet valitaan neljän vuoden välein järjestettävissä vaaleissa, joissa kaikilla 18 vuotta täyttäneillä norjalaisilla on äänioikeus.
Historia

Miehet saivat yleisen äänioikeuden vuonna 1898, naiset vuonna 1913. Suurkäräjillä on 169 edustajaa, jotka tulevat kaikista Norjan 19 läänistä.
Vuoteen 2007 saakka suurkäräjät oli lainsäädäntöasioiden kannalta kaksikamarinen niin, että Lagtingetiin (ylähuone) kuului neljäsosa ja Odelstingetiin (alahuone) loput edustajista. Valtion budjetti ja perustuslain muutokset käsiteltiin kuitenkin yksikamarisessa täysistunnossa. Vuoden 2009 alussa voimaan astuneiden perustuslainmuutosten jälkeen lainsäädäntötyö tapahtuu yksikamarisesti. Jako Odelstingetiin ja Lagtingetiin lakkasi vuoden 2009 alussa voimaan astuneiden perustuslakimuutosten myötä.
Edustajat

Puhemiestä lukuun ottamatta kaikki edustajat istuvat ainakin yhdessä valiokunnassa, jotka käyvät läpi lakiesitykset ennen kuin ne viedään koko parlamentin istunnon eteen. Suurin osa valiokuntien työstä lähetetään suorana lähetyksenä ja arkistoidaan tämän jälkeen.. Nykyään valiokuntia on 12.
Parlamentissa on säännöt edustajien kielenkäytölle, jolla rajoitetaan edustajien kielenkäyttö parlamentarismiin sopivaksi. Kiellettyjä ilmauksia ovat mm. "kuin piru lukisi Raamattua", "luoja varjelkoon" ja toisen edustajan syyttäminen valehtelusta.
Viimeisimmät vaalit

Viimeisimmät vaalit pidettiin vuonna 2021, jossa sekä Høyre että Työväenpuolue menettivät paikkoja, mutta Høyren pudotus oli niin suuri, että Työväenpuolue selviytyi vaalien voittajaksi. Suhteessa edellisiin vaaleihin eniten paikkoja kasvattivat Punaiset. Uutena puolueena Suurkäräjille nousi Potilaskeskeisyys..
9. lokakuuta parlamentin puhemieheksi valittiin Työväenpuoluetta edustava Eva Kristin Hansen.
Vaalien jälkeen Työväenpuolue ja Keskusta ilmoittivat muodostavansa hallituksen 14. lokakuuta. Pääministeriksi nousi Työväenpuolueen puheenjohtaja Jonas Gahr Støre. Keskustan puheenjohtaja Trygve Slagsvold Vedum nousi valtionvarainministeriksi. Hallituksen 19 ministeristä 10 on naisia..
Aiheesta muualla

Kuvia tai muita tiedostoja aiheesta Suurkäräjät Wikimedia Commonsissa
Moninkertaisesti täydellinen luku

Moninkertaisesti täydellinen luku on täydellisten lukujen yleistys.
Mikäli luonnollisen luvun n kaikkien positiivisten jakajien, 1 ja luku itse mukaan lukien, summa on kn jollekin luonnolliselle luvulle k, luvun n sanotaan olevan k-kertaisesti täydellinen. Luvun k ollessa 2 (kaksinkertaisesti täydellinen luku) kyseessä ovat tavalliset täydelliset luvut.
Esimerkiksi 120 on kolminkertaisesti täydellinen, sillä sen jakajien summa on 1+2+3+4+5+6+8+10+12+15+20+24+30+40+60+120 = 360 ja  360=3\cdot 120.
Pienimmät k-kertaisesti täydelliset luvut

Ainoa 1-kertaisesti täydellinen luku on 1. k-kertaisesti täydellisiä lukuja tunnetaan arvoon k=11 asti.
| k | Pienimmät k-kertaisesti täydelliset luvut | OEIS |
| --- | --- | --- |
| 2 | 6, 28, 496, 8128, 33550336, 8589869056, 137438691328, … | A000396 |
| 3 | 120, 672, 523776, 459818240, 1476304896, 51001180160, … | A005820 |
| 4 | 30240, 32760, 2178540, 23569920, 45532800, 142990848, … | A027687 |
| 5 | 14182439040, 31998395520, 518666803200, 13661860101120, … | A046060 |
| 6 | 154345556085770649600, 9186050031556349952000, 680489641226538823680000, … | A046061 |
Svenska Österbottens förbund för utbildning och kultur

| Svenska Österbottens förbund för utbildning och kultur |
| --- | --- |
Päämaja:  Vaasa
Toiminta-alue:  Pohjanmaa
Jäsenet:   Kaskinen  Kokkola  Korsnäs  Kristiinankaupunki  Kruunupyy  Luoto  Maalahti  Mustasaari  Närpiö  Pedersöre  Pietarsaari  Uusikaarlepyy  Vaasa  Vöyri 
Viralliset kielet:  Ruotsi
Johtaja:  Ulrica Karp
Infobox OKNimi-testi OK: 
Svenska Österbottens förbund för utbildning och kultur eli Söfuk on ruotsinkielisen Pohjanmaan identiteettiä ja kulttuuria edistävä kuntayhtymä. Kuntayhtymän johtaja on Ulrica Karp. Kuntayhtymän muodostava neljätoista ruotsinkeilistä tai kaksikielistä kuntaa: 
Kaskinen, Kokkola, Korsnäs, Kristiinankaupunki, Kruunupyy, Luoto, Maalahti, Mustasaari, Närpiö, Pedersöre, Pietarsaari, Uusikaarlepyy, Vaasa ja Vöyri.
Kuntayhtymän toiminta keskittyy ruotsin kielen asemaan Suomessa, suomenruotsalaisuuden näkyyvyden lisäämiseen Pohjanmaalla, suomenruotsalaiseen kulttuuriin ja identiteettiin, koulutukseen sekä luovuuteen ja aktiivisuuteen.
Kuntayhtymä ylläpitää Yrkesakademin i Österbotten -ammattiopistoa, Wasa Teater -alueteatteria sekä KulturÖsterbotten-kulttuuriyksikköä. Kuntayhtymä on osakaana myös Yrkeshögskolan Novian taustaosakeyhtiössä.
Synthol

Synthol tai Pump N' Pose on öljyseos, jota injektoidaan lihakseen, jolloin lihas kasvaa. Syntholin on kehittänyt saksalainen Chris Clark, joka halusi kehittää formebolonin vaikutusta kasvattaa lihasta pidempiaikaiseksi.
Koostumus

Seoksessa on tavallisesti 85 % öljyä, 7,5 % lidokaiinia ja 7,5 % bentsyylialkoholia. Käytetty öljy on tavallisesti keskipitkä triglyseridi. Lidokaiini on seoksessa mukana särkylääkkeenä. Alkoholin tarkoituksena on steriloida seos.
Vaikutus

Kun syntholia injektoidaan lihakseen, se kapseloituu lihaksen sisään lihassyiden väliin. Tällöin lihas laajenee välittömästi. Noin 30 % seoksesta metaboloituu suoraan elimistöön, jolloin noin 70 % jää lihakseen. Vaikutus kestää kolmesta viiteen vuoteen.